BEYOND รวบหุ้นรร. “โฟร์ซีซั่นส์ กรุงเทพฯ-คาเพลลา” แตะ 76% จ่อซื้อเพิ่ม 24% ไตรมาส 3/65
BEYOND รวบหุ้นโรงแรม “โฟร์ซีซั่นส์ กรุงเทพฯ ริมแม่น้ำเจ้าพระยา-คาเพลลา กรุงเทพฯ” แล้ว 76% เตรียมซื้อเพิ่มอีก 24% เพื่อถือครบ 100% ตามแผนในไตรมาส 3/65
BEYOND รวบหุ้นโรงแรม “โฟร์ซีซั่นส์ กรุงเทพฯ ริมแม่น้ำเจ้าพระยา-คาเพลลา กรุงเทพฯ” แล้ว 76% เตรียมซื้อเพิ่มอีก 24% ไตรมาส 3/65
28 ธ.ค. 2564

บริษัท เบาด์ แอนด์ บียอนด์ จำกัด (มหาชน) หรือ BEYOND ระบุว่า ตามที่ที่ประชุมวิสามัญผู้ถือหุ้นของบริษัท เมื่อวันที่ 23 กันยายน 2564 ได้มีมติอนุมัติการเข้าซื้อหุ้นสามัญเพิ่มเติมในสัดส่วนร้อยละ 49 ของทุนจดทะเบียนชำระแล้วของบริษัท เออร์เบิร์น รีสอร์ท โฮเต็ล จำกัด (URH) และบริษัท วอเตอร์ฟ ร้อนท์ โฮเต็ล จำกัด (WFH) จำนวน 173,950,000 หุ้น และ 95,550,000 หุ้น ในราคาหุ้นละ 10 บาท (มูลค่าหุ้นที่ตราไว้ 10 บาทต่อหุ้น) ตามลำดับ รวมมูลค่าการลงทุนทั้งสิ้น 2,695.00 ล้านบาท จากบริษัท แลนด์มาร์ค โฮลดิ้งส์ จำกัด (LH) ซึ่งเป็นบุคคลที่เกี่ยวโยงกัน เพื่อให้บริษัทมีสัดส่วนการถือหุ้นครบร้อยละ 100 และมีอ านาจการบริการจัดการแบบเบ็ดเสร็จ โดย URH และ WFH เป็นบริษัทที่ถือสิทธิในการใช้ทรัพย์สิน ที่ดิน และบรรดาสิทธิต่างๆ ที่เกี่ยวข้องของโรงแรมโฟร์ซีซั่นส์ กรุงเทพฯ ริมแม่น้ำเจ้าพระยา (Four Seasons Hotel Bangkok at Chao Phraya River) และโรงแรมคาเพลลา กรุงเทพฯ (Capella Bangkok) ตามลำดับ
ล่าสุดเมื่อวันที่ 27 ธันวาคม 2564 บริษัทได้ดำเนินการเข้าซื้อหุ้นสามัญเพิ่มเติมในสัดส่วนร้อยละ 25 ของทุนจดทะเบียนชำระแล้วของ URH และ WFH เสร็จสิ้นสมบูรณ์ ส่งผลให้ปัจจุบัน บริษัทมีสัดส่วนการถือหุ้นใน URH และ WFH ร้อยละ 76 บริษัทคาดว่าจะดำเนินการเข้าลงทุนเพิ่มเติมในสัดส่วนที่เหลือร้อยละ 24 ภายในไตรมาส 3/2565 และจะแจ้งให้ผู้ถือหุ้นทราบต่อไป